**РЕПУБЛИКА СРБИЈА**

**ОПШТИНА ЖИТОРАЂА**

**ПРЕДСЕДНИК**

**Број: 02-2654/2024-01**

**Дана: 04.12.2024.године**

**Житорађа**

На основу одредби Уговора о сарадњи на реализацији помоћи за куповину огревног дрвета са превозом за најугроженије породице избеглица и интерно расељених лица, број: 36-10/124-2024 од 11.10.2024.године ,закљученог између Комесаријата за избеглице и миграције Републике Србије и општине Житорађа дана 22.11.2024.године, доноси:

 **РЕШЕЊЕ**

 **О образовању комисије за избор кандидата за доделу помоћи за куповину огревног дрвета са превозом за најугроженије породице избеглица и интерно расељених лица**

 **I**

**ОБРАЗУЈЕ СЕ** комисија за избор корисника за доделу помоћи за куповину огревног дрвета са превпзом за најугроженије породице избеглица и интерно расељених лица у саставу:

1.Братислав Тасић

2.Јована Станковић Павловић

3.Страхиња Нинић

 **II**

Комисија се именује за спровођење поступка и избор корисника у 2024.години и мандат исте траје до окончања поступка и достављања извештаја надлежном органу о реализованим активностима и наменском утрођку средстава добијених од Комесаријата за избеглице и миграције.

 **III**

Задатак комисије је да сачини и усвоји Правилник о раду комисије, да изради, усвоји и објави Јавни позив за доделу средстава, да изврђи разматрање, бодовање и рангирање поднетих пријава, након чега ће донети одлуку о додели помоћи.

Правилником о раду комисије ближе ће се уредити услови за доделу помоћи, начин бодовања, приоритети приликом бодовања и рангирања и сва остала питања неопходна за одлучивање по поднетим пријавама.

Јавни позив ће бити објављен на огласној табли општине Житорађа, огласним таблама месних заједница и на веб презентацији општине Житорађа.

По окончању поступка, Комисија је у обавези да Комесаријату достави извештај о утрошку наменских средстава, односно извештај о испоруци помоћи са доказима о извршеном плаћању испоручиоцу дрва за огрев са превозом, као и доказе да је добављач извршио испоруку огревног дрвета изабраним корисницима помоћи.

 **IV**

Накнада за рад члановима комисије исплаћиваће се у складу са Одлуком о висини накнаде за рад чланова комисије које образује Председник општине Житорађа и Начелник Општинске управе општине Житорађа број: 02-1281/15-01 од 12.10.2015.године.

 **V**

Ово решење ступа на снагу даном доношења и биће објављено на интернет презентацији општине Житорађа [www.zitoradja.org](http://www.zitoradja.org)

 **VI**

Решење доставити члановима комисије и архиви.

Број: 02-2654/2024-01

У Житорађи, дана 04.12.2024.године

 ПРЕДСЕДНИК ОПШТИНЕ

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Иван Станојевић